Lobiranje predviđeno američkim Ustavom
Lobiranje je Ustavom zaštićena aktivnost u Sjedinjenim Državama i postala je neizbežan deo procesa donošenja odluka
Usvajanje zakona u Sjedinjenim Državama je javni proces. Zakonski predlozi se iznose u Kongresu, o njima se debatuje i potom glasa. Tada izvršno telo američke vlade sprovodi te zakone – i mere koje proističu iz njih – putem brojnih sekretarijata i agencija. Pojedinci i biznisi na koje se odnose odredjeni zakoni i regulative žele da utiču na njih i njihovo sprovodjenje. U Sjedinjenim Državama to nastojanje da se utiče na zakone zove se lobiranje. I to se dešava ne samo u Vašingtonu već i u svih 50 glavnih gradova saveznih država. Američki Ustav sadrži odredbe kojima dopušta lobistima da budu deo procesa vladinih odluka. Kako ukazuje profesor univerziteta Džordžtaun Mark Rom, te odredbe su medju fundamentalnim ustavnim principima. navodi profesor Rom. Zbog ovih prava, uobičajeno je da američki gradjani zovu, pišu, šalju elektronske poruke i takodje ponekad organizuju demonstracije pred članovima Kongresa. Oni zakonodavcima kažu da podržavaju odredjeni zakon ili mu se protive i da žele da oni glasaju u skladu sa tim. Veliki deo lobističkih aktivnosti se u Vašingtonu obavlja putem nezavisnih aktivista i zagovornika. Tim Karni novinar vašingtonskog dnevnog lista "Vašington egzaminer“, objašnjava: Lobiranje je važan sektor ekonomije u Vašingtonu. Procenjuje se da je u 2009. potrošeno blizu 3,5 milijardi dolara za uticaj na Kongres i izvršnu granu. Veliki deo toga obavljaju firme ili advokati specijalizovani za uticaj na zakonodavni proces i sprovodjenje regulativa. Jedna od tih kompanija je "Paton Bogs" čiji partner Nikolas Alard ističe da su zakonodavci od suštinske važnosti za lobiranje. , kaže Alard. Pomenute lobističke kompanije su takodje postale veoma uspešne u oblikovanju zakona i politike za dobrobit svojih klijenata. Ken Vogel iz dnevnika "Politiko“ u Vašingtonu kaže da je taj uticaj tako velik da ponekad zakonodavci u suštini slede savete lobista. objašnjava Vogel. Lobiranje u Vašingtonu nije ograničeno na Amerikance. Postoje medjunarodne kompanije i strane vlade koje takodje nastoje da izvrše uticaj na američke zakone i regulative. Medjutim, lobiranje nije aktivnost u kojoj je "sve dozvoljeno“. U tom procesu postoje federalni zakoni i etički propisi. Ta se pravila sprovode, mada ne uvek savršeno.